Document ID: 32010R0833

32010R0833
L 248/36
SLUŽBENI LIST EUROPSKE UNIJE
21.09.2010.
UREDBA KOMISIJE (EU, Euratom) br. 833/2010
od 21. rujna 2010.
o provedbi Uredbe Vijeća (EU, Euratom) br. 617/2010 o obavješćivanju Komisije o investicijskim projektima u području energetske infrastrukture u Europskoj uniji
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Ugovor o osnivanju Europske zajednice za atomsku energiju,
uzimajući u obzir Uredbu Vijeća (EU, Euratom) br. 617/2010 od 24. lipnja 2010. o obavješćivanju Komisije o investicijskim projektima u području energetske infrastrukture u Europskoj uniji i stavljanju izvan snage Uredbe (EZ) br. 736/96 (1), a posebno njezin članak 7.,
budući da:
(1)
Komisija mora usvojiti odredbe u vezi s oblikom i drugim tehničkim detaljima obavješćivanja o podacima i informacijama iz članaka 3. i 5. Uredbe (EU, Euratom) br. 617/2010.
(2)
Radi prikupljanja usporedivih podataka i pojednostavljivanja izvješćivanja država članica ili njihovih ovlaštenih subjekata ili tijela iz članka 3. Uredbe (EU, Euratom) br. 617/2010, tražene obavijesti trebale bi se normirati korištenjem tablica za izvješćivanje.
(3)
Nakon stavljanja izvan snage Uredbe Vijeća (EZ) br. 736/96 (2) trebalo bi također staviti izvan snage Uredbu Komisije (EZ) br. 2386/96 (3),
DONIJELA JE OVU UREDBU:
Članak 1.
Oblik i tehnički detalji obavješćivanja Komisije o podacima i informacijama o investicijskim projektima u području energetske infrastrukture iz članaka 3. i 5. Uredbe (EU, Euratom) br. 617/2010 utvrđeni su u Prilogu ovoj Uredbi.
Članak 2.
Uredba (EZ) br. 2386/96 stavlja se izvan snage.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. rujna 2010.

Labels: 12
2
15
14